שו"ת רשב"ץ (תשב"ץ)/חלק ב/פד
ענין פד:
עוד הזהירוך שיהא כדת משה וישראל בשטה אחת וכבר כתבתי למעלה הנראה לי בזה.
עוד הזהירוך שיחתמו העדים בשיטה י"ג וא"כ צריך שיהיה כדת משה וישראל ממלא כל השטה באותיו' רחבו' שלא תשאר חצי שיטה חלק והם לא פירשו לך זה.
וגם איפשר לחתום העדים בשיטה אחת עם כדת משה וישראל וכן אנו נוהגין כדי שיהי' הגט כולו עם עדיו בי"ב שיטו' אבל מה שאמרו הם ג"כ נכון הוא ובלבד שתהיה שיטה י"ב מלאה כלה מכדת משה וישראל באותיו' רחבו'.
ומה שהזהירוך שלא יחתמו העדים זה תחת זה.
זה היה אם חתם הראשון אחר כדת משה וישראל באמצע שטה אז אין ראוי השני לחתום תחתיו שלא ישאר חצי שיטה תחת כדת משה וישראל חלק אבל אם כדת משה וישראל בסוף שטה והתחיל העד האחד לחתום בתחלת שטת י"ג יכול העד הב' לחתום בשטה י"ד תחת הא' וכן הנהיג ר' ת"ם ז"ל וכבר כתבתי זה למעלה.
ואמרו שאין צריך לכתוב מותבא כי אם מותב איני יודע למה כי עיר לשון נקבה הוא וכן מתא צריך לכתוב מותבא ומה שהאשימוך שכתבת מניינא על המחק וגם האשימוך על התליו' הרמב"ם ז"ל הכשיר כל זה בטופס וכן הסכימו עמו האחרונים ז"ל וכן מצאו בתוספתא ובתורף ודאי פסול ומניינא אינו מהתורף: